ตามรีวิวเพื่อนๆมาทาน รีวิว ดี เยอะกว่า บ่น อิอิ ..ไม่ผิดหวังค่ะ อร่อยจริงๆ หายากนะร้านอาหารที่ทำอาหารตามชนิดอาหารนั้นๆ เดี๋ยวนี้เวลาไปทานจะเจอแต่ อาหารติดหวาน หวานนำไว้ก่อนทุกเมนู .. 
สำหรับร้านนี้ เป็นร้านอาหารจริงๆค่ะเมนูเยอะมากกก บริการดี พนักงานมีมารยาทเอาใจใส่ลูกค้าดีมาก มุมถ่ายรูปอาจน้อย แต่รสชาติ คุณภาพ มาเต็ม  ที่จอดรถกว้างขวาง มี2โซน ห้องแอร์ กับ ด้านนอก  ร้านหาง่าย ตามข้อมูลร้านเลยค่ะเมื่อวาน ได้ลองอยู่4เมนู อร่อยทุกอย่าง
-สลัดผลไม้กุ้งกรอบ 160.- ความสดและเปรี้ยวของผลไม้ เข้ากันได้ดีกับน้ำสลัดที่หวานมัน แก้เลี่ยนให้จานอื่นได้ดีเลยทีเดียว
-ห่อหมกทะเล 180.- อันนี้ เหมือนผัดเผ็ดทะเลใส่ลูกมะพร้าวเย็น อย่างที่เพื่อนเคยรีวิวไว้ แต่ก็กลมกล่อมดีนะคะ มะพร้าวแก่ไปนิด ขูดเนื้อกินเล่นไม่ได้เลย อิอิ
-ต้มข่าทะเล 120.- เสริฟแบบถ้วย ไม่ต้องให้บอก เค้าใส่ใจ เห็นเรามา2คน ไม่ฉวยโอกาส บางร้านเสริฟหม้อไฟมาเลย ถ้วยนี้เข้มข้นมาก กะทิ ข้นสุดๆเปรี้ยว เค็มนิดๆอร่อยดี
-ข้าวผัดสัปปะรด 200.- อร่อยค่ะ ข้าวผัดหอมผงกะหรี่ดี ที่สำคัญ เยอะมาก สัปปะรดลูกใหญ่ ทานได้2-3คน เลยค่ะ ที่นี่ใช้กุ้งfrozen นะคะ แต่ยอมๆได้ เพราะโดยรวมผ่านเลย
สั่งข้าวเปล่า มาอีก1จาน +น้ำเปล่า มื้อนี้หมดไป720.- ทาน2คน  แทบคลานออกจากร้าน ^_^ 